Kliimaministeerium, Maa- ja Ruumiamet	
	
 	29.05.2026 nr 3-2/1366 - 1	

	

	
Betooni tn 32 ja 32a kinnistute ning lähiala detailplaneering		

Kirjutame seoses Tallinna Linnaplaneerimise Ametis menetluses oleva Betooni tn 32 ja 32a kinnistute ning lähiala detailplaneeringuga. Detailplaneering algatati Tallinna Linnavalitsuse 14. juuni 2017 korraldusega nr 940-k.
Detailplaneeringu koostamise eesmärk on maatulundusmaa sihtotstarbega Betooni tn 32a kinnistule määrata kuni 50% äri- ja vähemalt 50% tootmismaa sihtotstarve, sihtotstarbeta maa Betooni tn 32 kinnistust moodustada üks transpordimaa sihtotstarbega ja üks ja kuni 50% äri- ja vähemalt 50% tootmismaa sihtotstarbega krunt. Mõlemale hoonestatavale krundile määrata ehitusõigus kahe kuni 2 maapealse korrusega äri- ja tootmishoone või tootmishoone ehitamiseks.
Planeeringualas paikneb ka riigile kuuluv kinnistu Betooni tn 32c (78401:101:2861, sihtotstarbeta maa 100%), mille sihtotstarve jääb muutmata.
Koostatavas Harju maakonna maavarade teemaplaneeringus (https://www.riigiplaneering.ee/maakonnaplaneeringud/harju-maakonna-maavarade-teemaplaneering) on planeeringuala märgitud kõrge riigi huviga alaks.
2025. aastal on selgunud uued asjaolud. Seisuga 01.05.2025 paikneb planeeringualal kõrgemargilise ehituslubjakivi ja täitelubjakivi aktiivne tarbevaru. 2025. aastal esitati Tallinna Keskkonna- ja Kommunaalametile taotlus geoloogilise uuringu läbiviimiseks ning uuringuluba anti välja aasta varem. Uuringu tulemusel selgus, et tegemist on kõrgekvaliteedilise lubjakiviga (Väo lubjakivimaardla Väo XVIII uuringuruumi geoloogilise uuringu aruanne: https://fond.egt.ee/fond/egf/47214).
Tallinna Linnaplaneerimise Ametile läbivaatamiseks esitatud planeeringulahenduses ei ole uuringut käsitletud ning lahendus ei arvesta võimaliku olukorraga, kus alal alustatakse lubjakivi kaevandamist. Üheks planeeringu eesmärgiks on säilitada olemasolev kõrghaljastus, kuid kaevandamisloa andmise korral ei oleks nimetatud eesmärgi saavutamine võimalik. Tallinna Linnaplaneerimise Ametis toimunud planeeringute töötoas otsustati, et menetlusega jätkamiseks tuleb selgitada riigi huvi maavarade vastu planeeringualal.
Tallinna Linnaplaneerimise Amet on uurinud ka maaomaniku huvi kaevandamisloa taotlemiseks tulevikus. Vastuseks on saadud, et omanikul puudub huvi maavarade kaevandamiseks antud alal ning soovitakse jätkata detailplaneeringu menetlust, et tulevikus realiseerida kavandatud ehitusõigus.

Seetõttu pöördume Maa- ja Ruumiameti ning Kliimaministeeriumi poole, et selgitada riigi huvi maavarade vastu antud detailplaneeringu alal. Samuti palume esitada seisukoht, kas detailplaneeringu menetlusega on võimalik jätkata ning kas tulevikus võib esineda takistusi planeeringu kehtestamisel ja lahenduse realiseerimisel kavandatud kujul.	
Tallinna planeeringute registris on võimalik tutvuda detailplaneeringu materjalidega alloleva lingi kaudu:
https://tpr.tallinn.ee/DP042590 

	
Lugupidamisega	

	
	
(allkirjastatud digitaalselt)	
Kristi Grišakov	
teenistuse juht

	
Lisa:	põhijoonis, seletuskiri	

Koopia:	NORD PROJEKT OÜ	

Nadežda Sassina
58549104 nadezda.sassina@tallinnlv.ee